recursal/SuperWikiNEXT-32B huggingface dataset:
**Յան Սաուդեկ** (չեխ․՝ Jan Saudek, մայիսի 13, 1935(1935-05-13)[…], Պրահա, Չեխոսլովակիա և Պրահա, Չեխոսլովակիա), հրեական ծագումով պաշտամունքային չեխ լուսանկարիչ։ Հայտնի է իր համարձակ և ցնցող աշխատանքով։ Ունի իր սեփական ցուցահանդեսները աշխարհի ավելի քան 400 քաղաքներում։

Կենսագրություն
--------------

Հրեական ընտանիքից, որի անդամներից շատերը մահացել են Թերեզինում։ Յանը և նրա երկվորյակ եղբայրը՝ Կարելը, բանտարկվեցին մանկական ճամբարում։ Սաուդեկն առաջին չեխ լուսանկարիչներից էր, ում աշխատանքները հայտնի դարձան արևմտյան երկրներում, և արդյունքում նա մինչև 1980-ականները գտնվում էր Չեխիայի իշխանությունների կասկածի տակ։ Նրա լուսանկարները, նախ՝ սև ու սպիտակ, ապա՝ գունավոր, վերաբերում են սեքսուալությանը և տղամարդկանց և կանանց հարաբերություններին, ծերությանը և երիտասարդությանը, հագուստին և մերկությանը։ Հզոր պատկերային էֆեկտների հասնելու համար Սաուդեկը անտագոնիստական մոտեցում է ցուցաբերել։ Երբեմն Յանն օգտագործում է ուժեղ կերպար, որը հիշեցնում է միջնադարյան սեռական կյանքի կոպիտ անպարկեշտությունը, նրա կադրերի միապաղաղ մթնոլորտն ամրապնդում էր տպավորությունը։
1950 թվականին նա առաջին անգամ վերցրեց տեսախցիկը։ 1952 - 1983 թվականներին աշխատել է տպարանում։ 1990 թվականին պարգևատրվել է Ֆրանսիայի արվեստի և գրականության շքանշանով։ Երկվորյակ եղբայրը կոմիքսների նկարազարդող Կարել Սաուդեկն է։

Ծանոթագրություններ
------------------

1. 1 2  RKDartists (նիդերլ.)
2. 1 2  Luminous-Lint — 2005.
3. 1 2 3 4  Չեխիայի ազգային գրադարանի կատալոգ
4. 1 2 3  Evidence zájmových osob StB
5. 1 2  Կերպարվեստի արխիվ — 2003.
6. ↑
7. ↑
8. ↑  *Кулик И.* Обнаженный приём // *Коммерсантъ*. — 20.04.2006. — № 70. — С. 21.
9. ↑  «AUT - Úplné zobrazení záznamu». *aleph.nkp.cz*. Վերցված է 2022 թ․ մայիսի 17-ին.
10. ↑  «Jan Saudek». *cs.isabart.org*. Վերցված է 2022 թ․ մայիսի 17-ին. `{{cite web}}`: Text "abart" ignored (օգնություն)
11. ↑  «ŽENA-IN - Jan Saudek: Nejsem děvkař». *ŽENA-IN* (չեխերեն). Արխիվացված է օրիգինալից 2022 թ․ մայիսի 17-ին. Վերցված է 2022 թ․ մայիսի 17-ին.
12. ↑  «Обнаженный прием». *www.kommersant.ru* (ռուսերեն). 2006 թ․ ապրիլի 20. Վերցված է 2022 թ․ մայիսի 17-ին.

Արտաքին հղումներ
----------------

* Персональный сайт(չեխ.),(անգլ.)
* Ян Саудек на PhotoIsland(ռուս.)
* Гениальный извращенец — Ян Саудек Արխիվացված 2014-09-27 Wayback Machine
Անվան այլ կիրառումների համար տե՛ս՝ Համլետ Հայրապետյան (այլ կիրառումներ)
*Վիքիպեդիայում կան հոդվածներ Հայրապետյան ազգանունով այլ մարդկանց մասին։*

**Համլետ Վոլոդյայի Հայրապետյան** (մարտի 26, 1962(1962-03-26) - հունիսի 1, 1998(1998-06-01)), հայ ազատամարտիկ, Արցախյան ազատամարտի մասնակից։

Համլետ Հայրապետյանը ծնվել է 1962 թվականի մարտի 26-ին, Մարտունու շրջանի Գյունե Ճարտար գյուղում։ Ստացել է միջնակարգ-մասնագիտական կրթություն։ Ծառայել է Խորհրդային բանակում։ Զորացրվելուց հետո աշխատել է գյուղի կոլտնտեսությունում՝ որպես այգեգործ։

Արցախյան պատերազմի տարիներին ծառայել է Արցախի 2-րդ ՊՇ-ում, եղել է վաշտի հրամանատար, ունեցել է ավագ լեյտենանտի զինվորական կոչում։ Մասնակցել է Ամիրանլարի, Ղարադաղլուի, Սիփանի, Մաճկալաշենի, Ֆիզուլու, Հորադիզի համար մղված մարտերին։ Զոհվել է 1998 թվականի հունիսի 1-ին՝ «Սիփան 42» մարտական դիրքում, սրտի կաթվածից։

Հետմահու պարգևատրվել է Արցախի Հանրապետության «Արիության համար» մեդալով։ Ամուսնացած էր, ունի երեք երեխա։ Հուղարկավորված է հայրենի Ճարտար գյուղի գերեզմանատանը։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Ղարաբաղյան ազատագրական պատերազմ (1988—1994) հանրագիտարանից, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո ։*  |
**«Կորալյան ծովի ճակատամարտը»** (անգլ.՝ Battle of the Coral Sea), ռազմական գեղարվեստական ֆիլմ, 1959 թվականի ԱՄՆ դրամա, որը նկարահանել է ռեժիսոր Փոլ Ուենդքոսը *Columbia Pictures* կինոստուդիայում։ Ֆիլմում նկարահանվել են Քլիֆ Ռոբերտսոնը և Ջիա Սկալան։ ԱՄՆ-ում պրեմիերան կայացել է 1959 թվականի հոկտեմբերի 23-ին։

Սյուժե
------

Ֆիլմը պատմում է Երկրորդ համաշխարհային պատերազմի խաղաղօվկիանոսյան գործողությունների թատերաբեմի ամենանշանավոր ծովային մարտերից մեկի նախապատրաստման ընթացքում տեղի ունեցած դրվագի մասին։ 1942 թվականին սուզանավի հրամանատար Ջեֆ Քոնուեյը, հաջողությամբ ավարտելով Կորալյան ծովում ճապոնական օբյեկտների, նավերի, սուզանավերի և ավիակիրների գտնվելու վայրի հետախուզությունը, վերադառնում է ռազմակայան, բայց նրա սուզանավը վնասված էր։ Նա ստիպված հանձնվում է։ Անձնակազմի անդամներին գերի է վերցնում դաժան կոմանդեր Մորին և նրանց տեղավորվում կղզում տեղակայված թշնամական ռազմաբազայում։ Ճապոնացիները խոշտանգում են բանտարկյալներին, և բրիտանացի ու ավստրալիացի բանտարկյալների օգնությամբ անձնակազմը փորձում է փախչել։ Եթե նրանց հաջողվի փախչել, նրանք կկարողանան կարևոր տեղեկատվություն փոխանցել իրենց հրամանատարությանը, և դա առավելությունը կշրջի ԱՄՆ-ի կողմը։

Ֆիլմն ավարտվում է Կորալյան ծովում տեղի ունեցած ճակատամարտի փաստագրական կադրերով, ինչը ենթադրում է, որ հաղթանակը հնարավոր է դարձել ԱՄՆ սուզանավերի հրամանատարությանը տրամադրված տեղեկատվության միջոցով։

Դերերում
--------

* Քլիֆ Ռոբերտսոն – Ջեֆ Քոնուեյ, ԱՄՆ սուզանավի հրամանատար
* Ջիա Սկալա – Կարեն Ֆիլիպս
* Տերու Սիմադա – կոմանդեր Մորի
* Պատրիցիա Քատս – լեյտենանտ Պեգ Ուիթքոմ
* Ջին Բլեյքլի – լեյտենանտ Լեն Ռոս
* Ռայան Գարիկ – Ալ Շեխտեր
* Լ. Կ. Ջոնս – Յոմեն Հոլիդեյ
* Ռոբին Հյուզ – մայոր Ջեմի Հարիս
* Գորդոն Ջոնս – տորպեդիստ Բեյթս
* Թոմ Լոֆլին – Ֆրանկլին
* Էյձի Յամաշիրո – Օշիկավա
* Պատրիկ Ուեսթվուդ – Սայմս
* Ջեյմս Տ. Գոտո – կապիտան Յամաձակի
* Կարլայլ Միտչել – ծովակալ Մաքքեյբ
* Լարի Թոր – մայոր

Ստեղծում
--------

Ֆիլմի նկարահանումներն սկսվել են 1959 թվականի մարտին և տեղի են ունեցել Սանտա Կատալինա կղզում և Նորմանդական կղզիներում (Կալիֆոռնիայի ափերի մոտ)։

Ծանոթագրություններ
------------------

1. ↑
2. ↑  «Battle of the Coral Sea (1953) - Paul Wendkos - Synopsis, Characteristics, Moods, Themes and Related». *AllMovie*.
3. ↑  BATTLE OF THE CORAL SEA
Monthly Film Bulletin; London Vol. 26, Iss. 300, (Jan 1, 1959): 157.
4. ↑  FILMLAND EVENTS: Gene Blakeley Set in 'Coral Sea'
Los Angeles Times 5 Mar 1959: B12.

Արտաքին հղումներ
----------------

* Կորալյան ծովի ճակատամարտը(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database |

 |
Անվան այլ կիրառումների համար տե՛ս՝ Վլադիմիր Հայրապետյան (այլ կիրառումներ)
*Վիքիպեդիայում կան հոդվածներ Հայրապետյան ազգանունով այլ մարդկանց մասին։*

**Վլադիմիր Սերգեյի Հայրապետյան** (մայիսի 8, 1960(1960-05-08), Բաքու, Ադրբեջանական ԽՍՀ, ԽՍՀՄ), ամերիկահայ աստղաֆիզիկոս, ՆԱՍԱ-ի Գոդարդի տիեզերական թռիչքների կենտրոնի հելիոֆիզիկայի գիտական բաժնի ավագ գիտաշխատող, պրոֆեսոր, Ճապոնիայի Կիոտոյի համալսարանի վաստակավոր պրոֆեսոր, Ամերիկայի հայ ճարտարագետների միության (AESA) խորհրդի անդամ, Վաշինգտոնի ամերիկյան համալսարանի հետազոտող պրոֆեսոր, Հայկական աստղագիտական ընկերության անդամ, աստղաֆիզիկայի գիտությունների թեկնածու (1989)։

Կենսագրություն
--------------

Վլադիմիր Հայրապետյանը ծնվել է 1960 թվականի մայիսի 8-ին, Բաքու քաղաքում, ավարտել է տեղի ֆիզիկայի և մաթեմատիկայի դպրոցի աստղագիտական խմբակը։ 1982 թվականին ավարտել է Երևանի պետական համալսարանի աստղաֆիզիկայի բաժինը։ 1982-1994 թվականներին աշխատել է Բյուրականի աստղադիտարանի Տեսական աստղագիտության բաժնում, որի ղեկավարն է եղել Վիկտոր Համբարձումյանը։ Հետագայում աշխատել է Ղրիմում, Գերմանիայում, Դանիայում, Շվեդիայում։

Վլադիմիր Հայրապետյանը Օդագնացության և տիեզերական տարածության հետազոտությունների ազգային գործակալության (ՆԱՍԱ) աշխատակից է, Գոդարդի տիեզերական թռիչքների կենտրոնի հելիոֆիզիկայի գիտական բաժնի ավագ աստղաֆիզիկոս։ Հայազգի գիտնականը աստղագիտություն է դասավանդում Մեծ Վաշինգտոնի տարածքում գտնվող Ջորջ Մեյսոնի համալսարանում, Միջազգային աստղագիտական միության ակտիվ անդամ է։

Վլադիմիր Հայրապետյանը աստղաֆիզիկայի մասին մի շարք հոդվածների հեղինակ և համահեղինակ է։

Ծանոթագրություններ
------------------

1. ↑  ORCID Public Data File 2020 — 2020. — doi:10.23640/07243.13066970.V1
2. ↑  ORCID Public Data File 2020 — 2020. — doi:10.23640/07243.13066970.V1
3. ↑  ORCID Public Data File 2020 — 2020. — doi:10.23640/07243.13066970.V1
4. ↑  NASA-ի Գոդարդի տիեզերական թռիչքների կենտրոնի հայ աստղաֆիզիկոսը կարծում է, որ մոտ 20 տարուց տիեզերքում կյանք կհայտնաբերվի
5. ↑  Vladimir Airapetian
6. ↑  Vladimir Airapetian Research Professor in Residence Department of Physics

Արտաքին հղումներ
----------------

* Կյանքի փնտրտուք տիեզերքում. ի՞նչ սպասել «մութ աշխարհից»
* Amber Waves Of Energy

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ORCID · Scopus |

 |
**Ռիչարդ Վոլֆ** (անգլ.՝ Richard D. Wolff, ապրիլի 1, 1942(1942-04-01), Youngstown, Օհայո, ԱՄՆ), ամերիկացի տնտեսագետ։

Կենսագրություն
--------------

Ռիչարդ Վոլֆը Մասաչուսեթսի Ամհերսթի համալսարանի տնտեսագիտության պատվավոր պրոֆեսոր էր և Նյու Յորքի համալսարանի Նոր դպրոցի միջազգային հարաբերությունների հրավիրյալ պրոֆեսոր։
Նյու Յորք ամսագիրը անգլ.՝ The New York Times Magazine նրան անվանել է «ամերիկյան ամենահայտնի մարքսիստ տնտեսագետը»։
Ռիչարդ Վոլֆը ավարտել է Հարվարդի համալսարանը։ Այնուհետև 1964 թվականին նա սովորել է Ստենֆորդում՝ տնտեսագիտության մագիստրոս Փոլ Բարանի մոտ, ով մահացավ սրտի կաթվածից նույն 1964 թվականին, որից հետո Վոլֆը տեղափոխվեց Եյլի համալսարան։ Այնտեղ նա ստացավ տնտեսագիտության դոկտորի կոչում։
«Գաղութատիրության տնտեսագիտությունը, Բրիտանիա և Քենիա» ատենախոսությունը որպես գիրք հրատարակվել է 1974 թվականին։
1969-1973 թվականներին դասավանդել է Նյու Յորքի Սիթի քոլեջում։ 1985 թվականին նա Նյու Հեյվենի քաղաքապետի թեկնածու էր տեղի Կանաչների կուսակցությունից։ ԱՄՆ-ում զանգվածային ձախ կուսակցություն ստեղծելու կոչ է անում։
1989 թվականին իր մի խումբ ուսանողների հետ թողարկել է «Վերաիմաստավորելով մարքսիզմը» անգլ.՝ Rethinking Marxism ամսագիրը։

Անձնական կյանք
--------------

Ռիչարդ Վոլֆը ապրում է Մանհեթենում (Նյու Յորք)։ Նրա կինը գործող հոգեթերապևտ է։ Նրանք երկու չափահաս երեխա ունեն։

Ծանոթագրություններ
------------------

1. 1 2  *Deutsche Nationalbibliothek* Record #12398193X // Gemeinsame Normdatei (գերմ.) — 2012—2016.
2. ↑
3. ↑  Davidson, Adam (2012 թ․ փետրվարի 5). «It Is Safe to Resume Ignoring the Prophets of Doom ... Right?». Կաղապար:Нп4. Վերցված է 2013 թ․ օգոստոսի 3-ին.
4. ↑  «Richard Wolff - The Mathematics Genealogy Project». *mathgenealogy.org*. Վերցված է 2022 թ․ մայիսի 12-ին.
5. ↑  «Watch Extended Interview with Economist Richard Wolff on How Marxism Influences His Work». *Democracy Now!* (անգլերեն). Վերցված է 2022 թ․ մայիսի 12-ին.
6. ↑  «Richard Wolff». *BillMoyers.com* (ամերիկյան անգլերեն). Վերցված է 2022 թ․ մայիսի 12-ին. `{{cite web}}`: Text "Guests" ignored (օգնություն)
7. ↑  «Economic Update with Richard D. Wolff». *economicupdate.libsyn.com* (անգլերեն). Վերցված է 2022 թ․ մայիսի 12-ին.

Արտաքին հղումներ
----------------

* Մարքսիզմի պահապանները
**Ջավանռուդ** (պարս.՝ جوانرود), քաղաք Իրանի արևմուտքում՝ Քերմանշահ օսթանում (նահանգում), Ջավանռուդ շահրեստանի վարչական կենտրոնը։ Բնակչությունը վերջին մարդահամարի տվյալներով կազմում էր ։

Գտնվում է Քերմանշահ օսթանի հյուսիսային մասում` Քերմանշահ քաղաքից մոտ 73 կմ հյուսիս-արևմուտք, ծովի մակարդակից 1300 մ բարձրության վրա։

Բնակչություն
------------

Բնակչությունը 2016 թվականի մարդահամարի տվյալներով կազմում էր 54 354 մարդ, որոնք կազմում էին 15 010 տնտեսություն։ Ջավանռուդը բնակչությամբ Քերմանշահ օսթանի երրորդ ամենախոշոր քաղաքն է Քերմանշահից և Էսլամաբադ-է Ղարբից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

| Տարի | 1986 | 1991 | 1996 | 2006 | 2011 | 2016 |
| --- | --- | --- | --- | --- | --- | --- |
| Բնակիչ | 22 764 | 30 050 | 33 317 | 43 104 | 51 483 | 54 354 |
|

Բնակիչները հիմնականում քրդեր են, որոնք դավանում են սուննի իսլամ։

Ծանոթագրություններ
------------------

1. ↑  «IRAN: Kermanshah» (անգլերեն). City Populations.
2. 1 2  «Islamic Republic of Iran» (անգլերեն).
3. ↑  «Իրանի 2006 թ. մարդահամարի արդյունքները» (պարսկերեն). Արխիվացված է օրիգինալից (Excel) 2011 թ. սեպտեմբերի 20-ին. Վերցված է 2022 թ. սեպտեմբերի 25-ին.
4. ↑  «Իրանի 2011 թ. մարդահամարի արդյունքները» (Excel) (պարսկերեն). Վերցված է 2022 թ. դեկտեմբերի 19-ին.
5. ↑  «Իրանի Իսլամական Հանրապետության մարդահամար, 1395 (2016)» (պարսկերեն). Արխիվացված է օրիգինալից (Excel) 2022 թ. ապրիլի 3-ին. Վերցված է 2022 թ. դեկտեմբերի 19-ին.
**Պատրիկ Բաբումյան**  (հուլիսի 1, 1979(1979-07-01), Աբադան, Խուզեսթան, Իրան), գերմանահայ ծանրորդ, բոդիբիլդեր, համաշխարհային ռեկորդակիր։

Պատրիկ Բաբումյանը ծնվել է 1979 թվականին, Իրանի Աբադան քաղաքում, հայկական ընտանիքում։ Յոթ տարեկանում ընտանիքի հետ տեղափոխվել է Գերմանիա։ Տասներեք տարեկանում սկսում է զբաղվել պրոֆեսիոնալ ուժային սպորտով։

1999 թվականին Պատրիկը Գերմանիայում անցկացվող բոդիբիլդինգի մրցաշարում գլխավոր մրցանակին է արժանացել։ Լոգլիֆտի բարձրացման մրցումում համաշխարհային ռեկորդ է սահմանել՝ բարձրացնելով 180 կգ։

2005 թվականից Պատրիկը դարձել է բուսակեր, իսկ 2011 թվականից՝ խիստ բուսակեր, որն իր սննդակարգից բացառում է կենդանական ծագման մթերքը` միս, ձու, ձուկ, կաթ և կաթնամթերք։ Նա օգտագործում է բրինձ, կարտոֆիլ, վարսակ, միրգ, բանջարեղեն և կանաչեղեն, ինչպես նաև սոյայի կաթ, բուսական և մրգային կոկտեյլներ։

Պատրիկը կենդանիների իրավունքների պաշտպանության PETA ընկերության և «Բուսակերներ» կազմակերպության անդամ է։ 2011 թվականին նա Գերմանիայում ճանաչվել է «ուժեղ մարդ» սթրոնգմեն (strongmen):

2012 թվականին նա համաշխարհային նոր ռեկորդ է սահմանել՝ գլխից վերև բարձրացնելով 127 կգ-անոց գարեջրի տակառը։

2013 թվականին Պատրիկ Բաբումյանը Տորոնտոյում (Կանադա) նոր ռեկորդ է սահմանել՝ բեռներով քայլքից նա տարել է 550 կգ քաշանոց բեռ։

Պատրիկ Բաբումյանը եղել է Հայաստանում, համագործակցել է COAF-ի հետ («Հայաստանի մանուկներ» բարեգործական հիմնադրամ) հետ և վերանորոգել Արագածոտնի մարզի Արտենի գյուղի սպորտային դահլիճը։

Պատրիկը, ով մասնագիտությամբ նաև հոգեբան է, իր հարսնացուի հետ միասին գիրք է գրել՝ նվիրված սպորտային սննդին։ Գիրքը թարգմանվել է անգլերեն։

Ծանոթագրություններ
------------------

1. ↑  «Արխիվացված պատճենը». Արխիվացված է օրիգինալից 2016 թ․ օգոստոսի 20-ին. Վերցված է 2016 թ․ հոկտեմբերի 28-ին.
2. ↑
3. ↑
4. ↑
5. ↑
6. ↑

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պատրիկ Բաբումյան» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | AllMovie · Internet Movie Database · MusicBrainz |
|  |
| Չափորոշչային վերահսկողություն | GND: 1080307680 · VIAF: 84145067077166630702 · WorldCat VIAF: 84145067077166630702 |

 |
**Սքեյթ-պարկ**, հանգստյան գոտի Երևանի Օղակաձև զբոսայգու 6-րդ հատվածում։ Տեղակայված է Սուրբ Գրիգոր Լուսավորիչ մայր եկեղեցու և Տարաս Շևչենկոյի հուշարձանի հարևանությամբ։

Պատմություն
-----------

Սքեյթ-պարկը կառուցվել է Օղակաձև զբոսայգու 6-րդ հատվածի հիմնանորոգման ժամանակ։ Տեղակայվել է Սուրբ Գրիգոր Լուսավորիչ մայր եկեղեցու հարևանությամբ գտնվող չգործող ջրավազանի տարածքում։ Այգին կառուցվել է Ուկրաինայի հայ համայնքի և հատկապես նրա ղեկավար Վիլեն Շատվորյանի նվիրատվությամբ։ Հանգստի գոտին զբաղեցնում է 5044 քմ տարածք։ Տարածքի արևելյան կողմում ամֆիթատրոն է կառուցված։ Նախատեսվում է նաև սքեյթի վարձակալման կետ, բուժկետ կառուցել։

Բացում
------

Սքեյթ-պարկի բացումը տեղի է ունեցել 2021 թվականի նոյեմբերի 15-ին։ Բացմանը արարողությանը մասնակցել են Ազգային ժողովի նախագահ Ալեն Սիմոնյանը, Ուկրաինայի Գերագույն ռադայի պատգամավորներ, քաղաքական և հասարակական գործիչներ։ Բացման արարողությանը հաջորդել է հայտնի երգիչներ Հարութ Փամբուկչյանի, Գարիկի, Սոնայի, Ռեինկարնացիա բենդի մասնակցությամբ համերգը։ Համերգի հատուկ հյուրերն են եղել KAZKA և Hardkiss ուկրաինական խմբերը։

Պատկերասրահ
-----------

* 
* 
* 
* 
*

Ծանոթագրություններ
------------------

1. 1 2  «Երևանում բացվեց առաջին սքեյթ-պարկը». *armenpress.am*. Վերցված է 2021 թ․ նոյեմբերի 20-ին.
2. ↑  Երևանը ժամանակակից սքեյթ-պարկ կունենա
3. ↑  Արմենիա, Sputnik (20210922T1149+0400). «Եվրոպական քաղաքի պես. Երևանը շուտով սքեյթ–պարկ կունենա». *Sputnik Արմենիա* (ամհարերեն). Վերցված է 2021 թ․ նոյեմբերի 20-ին.
4. ↑  «Նոր Ժամանցի Վայր Երևանի Կենտրոնում». *www.construction.am*. Վերցված է 2021 թ․ նոյեմբերի 20-ին. `{{cite web}}`: Text "Նորություններ" ignored (օգնություն); Text "Շինարարությունը Հայաստանում" ignored (օգնություն)
Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)

**Սուրբ Աստվածածին վանք (Կարմրավոր)**, գտնվում է Արևմտյան Հայաստանի Վան մարզի Վարագա և Ձիաթռնուկ լեռների լանջերի հարթության վրա։ Կառուցման հստակ տարեթիվը հայտնի չէ։

Վանքը բաղկացած էր եկեղեցուց և գավիթից, տարածքը պարսպապատ էր։ Եկեղեցին կառուցված էր անտաշ քարերից։ Գմբեթը կանգնած էր 2 քառանկյուն և 8 կիսասյուների վրա։ Եկեղեցու կոզակը կիսաբոլոր էր և ուներ խաչկալ՝ Սուրբ Աստվածածնի պատկերով, իսկ կողքի խորանները նվիրված էին Սուրբ Յովհաննեսին և Սուրբ Գևորգ։ Ինչ վերաբերվում է գավիթին, այն հասարակ կառույց էր՝ բաղկացած 2 ամբողջական և 8 կիսասյուներից և առանց գմբթի։

Վանքից բացվում էր սքանչելի տեսարան դեպի Վանա լիճ, Այգեստան, Սիփան, Արտոս և Նեմրութ։

Վանեցի մտավորական Գևորգ Շերենցը վանքի մասին ասել է՝

|  |  |  |
| --- | --- | --- |
|  | Ահա արևելեան կողմից ահաւոր զառի վայրով տարածւում են հսկայ լեռան, Ձիաթռնուկի (մասն Վարագայ լեռան) միշտ թարմ և կանաչ մարգագետինները՝ իրանց գոյնզգոյն ծաղիկներով։ Հիւսիսից, հարաւից և արևմուտքից տեսարանը ընդարձակւում է հեռուն, շա՛տ հեռուն մինչև Վանայ ծովի երեք կողմից լայնածաւալ անարգել հորիզոններ. մի հայեացքով հեշտ կ՚լինի ըմբռնել արևմտեան ամբողջ գաւառներ իրանց յայտնի գիւղերով. Վանայ ընդարձակ դաշտ, Այգեստանը, որն ինչպէս մի շքեղապանձ թագուհի այդ ընդարձակութեան մէջ. մեծ պողոտաները ամբողջ բերդաքաղաք. Շամիրամայ թաղի մրգաստան այգիներ. Արտամետ. Ծվստան գիւղեր իրանց այգիներով ու պրակներով. Կտուց. Լիմ, Առ-Տէր, Աղթամար կղզիները իրանց ագարակներով։ |  |

Սուրբ Աստվածածին վանքը վերանորոգվել է երկու անգամ, առաջինը՝ 1868-1870 թվականներին, երկրորդ անգամ Համիդյան ջարդերից հետո՝ 1895-1896 թվականներին։

1873 թվականի ապրիլ ամսին վանք է այցելել Երեմիա Տևկանցը, ըստ նրա հաղորդած տեղեկության, վանքը չի ունեցել վանահայր և ենթարկվել է ուղղակիորեն Վանի թեմի առաջնորդին։ Վանքում ապրել է մեկ միաբան՝ Աստվածատուր Վարդապետը, որը տեղափոխվել էր Լիմ անապատից, մեկ վերակացու, մեկ տիրացու, երկու մշակ, հինգ հոտաղ և երկու տնտես։

1880-1881 թվականներին Օսմանյան Հայաստանի մի շարք գավառներում սկսվել է սով, 1895-1896 թվականների կոտորածներից հետո վանքում գործել է որբանոց։

Ծանոթագրություններ
------------------

1. ↑  «Քարտէսներ». *web.archive.org*. 2021 թ․ ապրիլի 6. Արխիվացված է օրիգինալից 2021 թ․ ապրիլի 6-ին. Վերցված է 2021 թ․ հունիսի 21-ին. `{{cite web}}`: Text "Եկեղեցիներ և վանքեր 3 :։ Houshamadyan - a project to reconstruct Ottoman Armenian town and village life" ignored (օգնություն); Text "Կրօնք" ignored (օգնություն); Text "Վանի վիլայէթ" ignored (օգնություն); Text "Վանի քազա" ignored (օգնություն)
2. ↑  «Վան-Տոսպի եկեղեցիներն ու վանքերը». 2018.
Անվան այլ կիրառումների համար տե՛ս՝ Աննա Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Աննա Արշալույսի Հակոբյան** (նոյեմբերի 29, 1949(1949-11-29), Լենինական, Հայկական ԽՍՀ, ԽՍՀՄ - հունիսի 1, 2022(2022-06-01)), հայ թարգմանչուհի, բանասիրական գիտությունների դոկտոր, դոցենտ, Հայաստանի գրողների միության անդամ 2007 թվականից։

Կենսագրություն
--------------

Աննա Հակոբյանը ծնվել է 1949 թվականի նոյեմբերի 29-ին, Լենինական քաղաքում (այժմ՝ Գյումրի)։ Ավարտել է Երևանի պետական համալսարանի բանասիրական ֆակուլտետի ռոմանագերմանական բաժինը և Պրովանսի համալսարանի լեզվագիտական ֆակուլտետը։ Սկսած 1995 թվականից՝ ԵՊՀ ռոմանական բանասիրության ամբիոնի ֆրանսերեն լեզվի և թարգմանաբանության դասախոս է։

Հեղինակել է 30-ից ավելի գիտական հոդվածներ և մենագրություններ, որոնցից «Թարգմանության տեսության հիմունքները» (2 հատորով) որպես ձեռնարկ օգտագործվում է ԵՊՀ ռոմանագերմանական և մյուս ֆակուլտետներում։

Հայաստանի շախմատի կանանց բազմակի չեմպիոնուհի է, Հանրապետության շախմատի հավաքականի անդամ։ Սպորտի վարպետ է, միութենական կարգի մրցավար։

Հիմնադրել և մինչև օրս էլ ղեկավարում է «ԱևՄ» հրատարակչատունը (1993 թվական), որը տպագրում է միայն ֆրանսիական բարձրարժեք գրականություն։ Միջազգային P.E.N. ընկերակցության հայկական կենտրոնի նախագահն է (1999 թվական)։

Թարգմանել և տպագրել է մոտ 30 գիրք։

Թարգմանական աշխատանքներ
-----------------------

* Ալբեր Կամյու, 1-ին հատոր («Ժանտախտը»), Երևան, 2012։
	+ 2-րդ հատոր («Շվեդական ճառեր», «Օտարը», «Ամուսնություններ», «Երջանիկ մահ», «Արդարադատներ»), Եր, 2002։
* Անդրե Ժիդ, 1-ին հատոր («Հովվերգական սիմֆոնիա»), Երևան, 1998։
	+ 2-րդ հատոր («Նեղ դուռը»), Եր. 1994,
* Պոլ Վալերի, Պարոն Տեստ, Երևան, 1996։
* Սեն-Ժոն Պերս, 1-ին հատոր («Գովեստներ», «Անաբասիս», Երևան, 1995։
	+ 2-րդ հատոր («Ծովեզերք), Երևան, 1993։
* Արթյուր Ռեմբո, Պայծառացումներ, Մի եղանակ դժոխքում, Երևան, 1992։

Պարգևներ
--------

* 2011 թվական՝ ՀԳՄ և Մայր Աթոռ Ս. Էջմիածնի «Կանթեղ» մրցանակ։
* 2012 թվական՝ ՀԳՄ «Գրական վաստակի համար» մեդալ։

Ծանոթագրություններ
------------------

1. ↑  Հայաստանի Գրողների միություն. Աննա Հակոբյան

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի գրողների միություն |
|  |
| Չափորոշչային վերահսկողություն | ՀԳՀԳ: 10262 |

 |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*
 Անվան այլ կիրառումների համար տե՛ս՝ Աշոտ Հակոբյան (այլ կիրառումներ)

**Աշոտ Աբգարի Հակոբյան** (դեկտեմբերի 31, 1915(1915-12-31), Բաքու, Ռուսական կայսրություն - մարտի 19, 1981(1981-03-19), Մոսկվա, ԽՍՀՄ), խորհրդային հայազգի անլեգալ հետախույզ։

Կենսագրություն
--------------

Աշոտ Հակոբյանը ծնվել է 1915 թվականի դեկտեմբերի 31-ին, Բաքվում։ Աշխատել է ՀԽՍՀ անվտանգության մարմիններում։ Տիրապետել է ֆրանսերեն, իտալերեն, թուրքերեն, ռումիներեն, բուլղարերեն և արաբերեն լեզուներին։ 1946 թվականին անլեգալ աշխատանք է իրականացրել Ռումինիայում («Եփրատ» կեղծանունով)։ Գործել է Հովհաննես Սարաջյանի փաստաթղթերով, որը ծնվել էր 1916 թվականի մայիսի 9-ին Թուրքիայում։ 1949 թվականի սեպտեմբերի 25-ին Հակոբյանը Ռումինիայի եկեղեցիներից մեկում ամուսնացել է Կիրա Վիկտորովնա Չերտենկոյի («Տանյա») հետ։ Հետագայում նրանք մեկնել են Շվեյցարիա, այնտեղից էլ Իտալիա։ 1949-1959 թվականներին Հակոբյանը ղեկավարել է արտաքին հետախուզության անլեգալ հաստատությունը Իտալիայում (կեղծանունը «Արտեմ»)։ Նրա հաստատությունը համագործակցել է Իտալիայի ներքին գործերի նախարարության մի շարք գործակալների հետ «Демид», «Квестор», «Цензор»): «Цензор»-ի հիմնական հաջողությունը Իտալիայի ԱԳՆ անվտանգության ծառայության գլխավոր տնօրենի պահարանից գաղտնի փաստաթղթերի առգրավումն է եղել։ Նա վերականգնել է կապը նախկին գործակալ «Օմարի» հետ, որը 1948 թվականին ազատվել էր Ներքին գործերի նախարարության գաղտնագրման բաժնից, այնուհետ ծառայել Իտալիայի ամերիկյան դեսպանատանը։ 1953 թվականին Հակոբյանը գորգերի վաճառականի անվան տակ մեկնել է Կահիրե, որտեղից էլ 1954 թվականին վերադարձել է Հռոմ։ 1950-ականների վերջին Հակոբյանը վերադարձել է ԽՍՀՄ։

Մահացել է 1981 թվականի մարտի 19-ին։ Թաղված է Մոսկվայի հայկական գերեզմանատանը։

Ծանոթագրություններ
------------------

1. ↑  «Հայազգի հետախույզներ». *www.sns.am*. Վերցված է 2021 թ․ օգոստոսի 31-ին.
2. ↑  «Акопян Ашот Абгарович — Энциклопедия фонда «Хайазг»». *ru.hayazg.info*. Վերցված է 2021 թ․ օգոստոսի 31-ին.
3. ↑  «АКОПЯН Ашот Абгарович». *shieldandsword.mozohin.ru*. Վերցված է 2021 թ․ օգոստոսի 31-ին.

Գրականություն
-------------

* Энциклопедия секретных служб России / Автор-составитель А. И. Колпакиди. — М.: АСТ, Астрель, Транзиткнига, 2004. — С. 422—423. — 800 с. — ISBN 5-17018975-3

Արտաքին հղումներ
----------------

* Легенда советской нелегальной разведки Ашот Акопян
**Դայան Քենոն** (հունվարի 4, 1937(1937-01-04)[…], Տակոմա, Վաշինգտոն, ԱՄՆ), ամերիկացի դերասանուհի, պրոդյուսեր, ռեժիսոր և սցենարիստ։

Կենսագրություն
--------------

Դայան Քենոնը ծնվել է Թաքոմա քաղաքում, ապահովագրական գործակալի և տնային տնտեսուհու ընտանիքում։ Մայրը ծագումով հրեա էր, ով ԱՄՆ էր տեղափոխվել Ռուսաստանից։

Նրա դերասանական առաջնելույթը տեղի է ունեցել 1950-ականների վերջին՝ հեռուստատեսությունում, որտեղ նա աշխատել է հետագա տասը տարիների ընթացքում։ 1965 թվականին ամուսնացել է դերասան Քերի Գրանտի հետ, ով մեծ էր Դայանից 33 տարով։ 1966 թվականին ծնվել է նրանց դուստրը՝ ապագա դերասանուհի Ջենիֆերը, իսկ երկու տարի անց զույգը բաժանվել է։

Քենոնը մեծ էկրաններին է հայտնվել 1969 թվականին, իր առաջին և հաջողակ դերի շնորհիվ՝ «Բոբ և Քերոլ, Թեդ և Էլիս» կատակերգական դրամայում Էլիսի կերպարի մարմնավորմամբ։ Այս դերի շնորհիվ դերասանուհին ստացել է «Օսկարի»՝ մեկ և «Ոսկե գլոբուսի»՝ երկու անվանակարգեր։ Երկու տարի անց Քենոնը կրկին առաջադրվել է «Ոսկե գլոբուսի», «Նման լավ ընկերներ» ֆիլմում դերակատարման համար։ 1979 թվականին արժանացել է «Ոսկե գլոբուս» մրցանակի, ինչպես նաև Կինոարվեստի և գիտության ակադեմիայի մրցանակի Ուորեն Բիթիի «Երկինքը կարող է սպասել» ֆիլմում դերակատարման համար։

Դերասանական գործունեությանը զուգահեռ Դայան Քենոնը հանդես է եկել իբրև ռեժիսոր՝ 1976 թվականին նկարահանելով «Համար առաջին» կարճամետրաժ ֆիլմը, որը ներկայացվել է «Օսկարի» լավագույն խաղային կարճամետրաժ ֆիլմ անվանակարգում։

Դերասանուհու հետագա աշխատանքները կինոյում և հեռուստատեսությունում մեծ հաջողություն չունեին։ Նա խաղացել է քիչ ճանաչում ունեցող ֆիլմերում՝ «Մահացու թակարդ» (1982), «Գոլֆ ակումբ 2» (1988), «Վարունգ» (1993), «Այդ վայրի կատուն» (1997) և «Դեսպանորդ» (1998)։ 1990-ական թվականների վերջից Դայան Քենոնը նկարահանվել է բացառապես հեռուստատեսությունում՝ հանդես գալով «Էլլի Մակբիլ» և «Երեք քույր» հեռուստասերիալներում։

Դայան Քենոնի ներդրումը ամերիկյան կինոարտադրության մեջ նշանավորվել է Հոլիվուդյան փառքի ծառուղում աստղի տեղադրմամբ։

Մրցանակներ
----------

* «Ոսկե գլոբուս» 1979 - «Երկրորդ պլանի լավագույն դերասանուհի» («Երկինքը կարող է սպասել»)
* «Սատուրն» 1979 - «Երկրորդ պլանի լավագույն դերասանուհի» («Երկինքը կարող է սպասել»)

Ծանոթագրություններ
------------------

1. 1 2  Internet Broadway Database — 2000.
2. 1 2  *Lundy D. R.* The Peerage
3. 1 2  GeneaStar
4. ↑  «Dyan Cannon». Filmreference.com.
5. ↑  Dyan Cannon Eschews Limits: DYAN CANNON Saunders, Dick. Los Angeles Times 7 Jan 1977: f18.
6. ↑  «Hollywood Walk of Fame - Dyan Cannon». *walkoffame.com*. Hollywood Chamber of Commerce. Արխիվացված է օրիգինալից 2016 թ․ ապրիլի 3-ին. Վերցված է 2018 թ․ փետրվարի 11-ին.

Արտաքին հղումներ
----------------

* Դայան Քենոնը (անգլ.) *Internet Movie Database* կայքում
**Էդրիեն Քոուլ** (հունիսի 19, 1895(1895-06-19), Glen Iris - փետրվարի 14, 1966(1966-02-14), Մելբուռն, Ավստրալիա), ավստրալիացի ռազմական օդաչու, եղել է Ավստրալիայի Թագավորական ռազմաօդային ուժերի ավագ հրամանատարներից, այնուհետև զբաղեցրել է ավստրալիական ավիացիայի փոխնախագահի պաշտոնը։

Կենսագրություն
--------------

Էդրիենը ծնվել է 1895 թվականին, Մելբուռնի արվարձաններից մեկում։ Առաջին համաշխարհային պատերազմի սկզբին զորակոչվել է բանակ, այնուհետև 1916 թվականին նրան ծառայության են ուղարկել Ավստրալիայի օդային կորպուս, որտեղ նա ծառայել է Մերձավոր Արևելքի ռազմաօդային նավատորմի 1-ին ստորաբաժանումում (էսկադրիլիա), իսկ հետո՝ Եվրոպայի արևմտյան զորաճակատի ռազմաօդային նավատորմի 2-րդ ստորաբաժանումում։ Ճանաչվել է որպես բարձրակարգ օդաչու-ռմբարկու՝ ոչնչացնելով հակառակորդի ավելի քան տասը ինքնաթիռ, ինչի համար պարգևատրվել է բրիտանական «Ռազմական խաչ» շքանշանով և «Օդաչուական նշանավոր ծառայությունների համար» խաչով։ 1921 թվականին նա եղել է Ավստրալիայի թագավորական ռազմաօդային ուժերի հիմնադիրներից մեկը։

1935 թվականին Քոուլին շնորհվել է հրամանատարի կոչում, իսկ մեկ տարի անց հրամանատար է նշանակվել Սիդենեյի մոտ գտնվող Ավստրալիայի թագավորական ռազմաօդային ուժերի Ռիչմոնդի ռազմաբազայում։ Երկրորդ համաշխարհային պատերազմի ժամանակ Քոուլը դարձել է Դարվինի (քաղաք Ավստրալիայում) հյուսիսարևմտյան ռազմական շրջանի ղեկավար, իսկ հետո զբաղեցրել է մի շարք պաշտոններ Հյուսիսային Աֆրիկայում, Անգլիայում, Հյուսիսային Իռլանդիայում և Ցեյլոնում։ 1942 թվականին Դիեպ քաղաքի ճակատամարտի ժամանակ նա վիրավորվել է։ 1946 թվականին կենսաթոշակի անցնելուց հետո Քոուլը ընդգրկվել է ավիաընկերությունների տնօրենների խորհրդի կազմի մեջ։

Ծանոթագրություններ
------------------

1. ↑  «Эдриан Коул (чиновник RAAF) • ru.knowledgr.com». *ru.knowledgr.com*. Վերցված է 2019 թ․ հուլիսի 10-ին.

Գրականություն
-------------

Eaton, Brian (1993). «Cole, Adrian Lindley Trevor (1895–1966)». In Ritchie, John (ed.). *Australian Dictionary of Biography: Volume 13*. Melbourne: Melbourne University Publishing. ISBN 0-522-84512-6. `{{cite book}}`: Text "Melbourne University Press" ignored (օգնություն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էդրիեն Քոուլ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Ավստրալիական կենսագրական |
|  |
| Չափորոշչային վերահսկողություն | NLA: 60595977 · VIAF: 7170150749022316420000 · WorldCat VIAF: 7170150749022316420000 |

 |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Թագուհի Հակոբյան** (փետրվարի 7, 1929(1929-02-07), Սալոնիկ, Հունաստան), հայ դերասանուհի, բեմադրիչ, նկարչուհի։ ՀԽՍՀ վաստակավոր արտիստ (1966):

Կենսագրություն
--------------

Թագուհի Հակոբյանը ծնվել է 1929 թվականին Սալոնիկում ցեղասպանությունից փրկված հայ ընտանիքում։ Սովորել է Սալոնիկի հայկական և գերմանական դպրոցներում։ 1946 թվականին հայրենադարձել է։ Նախ սովորել է Երևանի Փանոս Թերլեմեզյանի անվան գեղարվեստի ուսումնարանում, 1952 թվականին ավարտել է Երևանի գեղարվեստա-թատերական ինստիտուտի դերասանական ֆակուլտետը։ Ինստիտուտն ավարտելուց հետո աշխատել է Երևանի Գաբրիել Սունդուկյանի անվան ազգային ակադեմիական թատրոնում, այնուհետև Երևանում հիմնել է Փոքր թատրոն, որտեղ բեմադրել է մի շարք ներկայացումներ։

Խնդիրներ ունենալով իշխանությունների հետ՝ 1981 թվականին տեղափոխվել է ԱՄՆ, որտեղ աշխատել է որպես դերասանուհի և բեմադրիչ։ Առաջին պիեսը եղել է «Անունդ ի՞նչ է» ստեղծագործությունը, որն արտագաղթի մասին է։ 1984 թվականին Լոս Անջելեսում հիմնել է «Սունդուկյան» թատերախումբը և բեմադրել Երվանդ Օտյանի «Թաղականին կինը» պիեսը։ Հյուրախաղերով հանդես է եկել Կանադայում, Լիբանանում, Իրաքում, Հորդանանում, Ռուսաստանում, ԱՄՆ-ում։

Ներկայացումներ
--------------

* Վ. Սարդոյի «Մադամ Սանժեն»
* Ջեյմս Կրոնինի «Բրոուդիի ամրոցը»
* Մինկոյի «Առանց անունները տալու»
* Ա. Սարուխանի «Մենք հայերեն չենք գիտեր»
* Թ. Ուիլյամսի «Ապակե գազանանոց»
* Լևոն Շանթի «Կայսրը»
* Հակոբ Պարոնյանի «Ատամնաբույժն արևելյան»

Ֆիլմեր
------

* «Կարինե», 1967

Հեռուստասերիալներ
-----------------

* «Թուղթ ու գիր», 2014

Գեղանկարչական գործունեություն
-----------------------------

Ստեղծել է շուրջ 100 կտավներ, ունեցել է անհատական և խմբակային ցուցահանդեսներ ԱՄՆ-ում, Հունաստանում, Հայաստանում։

Ծանոթագրություններ
------------------

1. 1 2 3  ««Մեր քայլերը հետք են թողնում պատմության մեջ, որտեղ էլ որ լինենք…»». Արխիվացված է օրիգինալից 2014 թ․ հուլիսի 25-ին. Վերցված է 2017 թ․ փետրվարի 6-ին.
2. ↑  Baghdasaryan, Aram. «AV Production - Թագուհի Հակոբյան». *avproduction.am*. Արխիվացված է օրիգինալից 2022 թ․ հունվարի 29-ին. Վերցված է 2017 թ․ փետրվարի 6-ին.

 Վիքիքաղվածքն ունի քաղվածքների հավաքածու, որոնք վերաբերում են  ***Թագուհի Հակոբյան*** հոդվածին
**Չար փոքր բաները** (անգլ.՝ Wicked Little Things), «Վամպիրների գիշերը» ֆիլմի ռեժիսոր Ջեյ Ս. Կարդոնեի սարսափ ֆիլմը, որի պրեմիերան ԱՄՆ-ում տեղի է ունեցել 2006 թվականի նոյեմբերի 17-ին։

Կարգախոսը՝ «Այս անտառը սարսափելի գաղտնիք է պահպանում…»:

Սյուժե
------

Ամուսնու մահից հետո Կարենը, որպես ժառանգություն Փենսիլվանիայի հանքափորային քաղաքի մերձակայքում ստանում է մի փոքր կալվածք։ Նա և դստրերը՝ Սառան ու Էմման տեղափոխվում են այստեղ։ Տունը ընդարձակ և գեղեցիկ էր երևում, սակայն Կարենին ու իր աղջիկներին չեն լքում անբացատրելի անհանգստության զգացողությունը։ Հենց առաջին գիշերը Կարենն արթնանում է սառը քրտինքը ճակատին. երազում նա տեսել էր մահացած երեխաներ, որոնք, կարծես, մեր ժամանակից չեն։

Նկուղում կինը գտնում է հին թերթերի կտրանք և լուսանկարներ։ 1913 թվականին այստեղ տեղի է ունեցել սարսափելի ողբերգություն. գրեթե հարյուր տարի առաջ այստեղ եղել է մի հանքահոր, որի վրա աշխատել են երեխաները։ Բայց մի օր պայթյուն է տեղի ունեցել, որի արդյունքում քանդվել է հանքփորը՝ իր մեջ թաղելով այստեղ աշխատող կենդանի երեխաներին։

Կարենը հասկանում է, որ իր մղձավանջներում նա տեսնում է այդ երեխաների դեմքերը։ Այդ ժամանակ փոքրիկ Էմման, ծառերի հետևում տեսնելով տարօրինակ ստվեր, հետևում է նրան՝ խորհրդային անտառում գնալով ավելի ու ավելի հեռու։ Կարենը իմանում է, որ Էմման իրեն նոր ընկերուհի է գտել՝ Մերիին, ով, պարզվում է, զոմբի է։

Դերերում
--------

* Լոռի Հերինգ — *Կարեն Տաննին*
* Սկաուտ Թեյլոր-Քոմփթոն — *Սառա Տաննին*
* Քլոյե Գրեյս Մորեց — *Էմմա Տանին*
* Ջեֆրի Լյուիս— *Հարոլդ Թոմսոնն*
* Բեն Կրոսս — *Ահարոն Հենքսը*
* Մարտին ՄաքԴուգգալ — *Ուիլյամ Կարլտոն*

Ցուցադրություն
--------------

Առաջին անգամ ֆիլմը ցուցադրվել է 8 Films to Die For կինոփառատոնի ժամանակ։

Ծանոթագրություններ
------------------

1. ↑  Wicked Little Things at Horrorfestonline.com (недоступная ссылка с 10-08-2013 [1417 дней] — *история*, *копия*)

Արտաքին հղումներ
----------------

* «Dом Zомби»(անգլ.) ֆիլմը allmovie կայքում:

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |
**Հրանտ Բագրազյան** (հուլիսի 4, 1914(1914-07-04), Կողբ, Սուրմալուի գավառ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 2, 1995(1995-12-02), Երևան, Հայաստան), հայ արձակագիր, դրամատուրգ, սցենարիստ, ԽՍՀՄ գրողների միության անդամ 1973 թվականից, ՀԽՍՀ կինոմատոգրաֆիստների միության անդամ։

Կենսագրություն
--------------

Ծնվել է Կարսի մարզի Սուրմալուի գավառի Կողբ գյուղում։ 1931-1938 թվականներին աշխատել է Մոսկվայում որպես խառատ, Մոսկվայի մետրոյի առաջին հերթի շինարարության հորատանցող։ 1939-1940 թվականներին մասնակցել է Խորհրդա-ֆիննական պատերազմի մարտերին, ապա՝ 1941-1945 թվականներին՝ Հայրենական մեծ պատերազմին։ 1948-1952 թվականներին սովորել է Երևանի համալսարանի բանասիրական ֆակուլտետում (մինչև չորրորդ կուրսը)։ 1947-1948 թվականներին աշխատել է «Կոմսոմոլեց» թերթում, 1952-1966 թվականներին՝ հանրապետական ռադիոյի, 1966-1971 թվականներին՝ «Հայաստանի արդյունաբերություն» ամսագրի, 1971-1972 թվականներին՝ «Լիտերատուրնայա Արմենիա» հանդեսի խմբագրություններում։ 1972 թվականից աշխատել է «Հայաստանի արդյունաբերություն» ամսագրում։

Հայաստանի շրջանային թատրոնները 1951 թվականին բեմադրել են նրա «Կյանքը թելադրում է» պիեսը։

«Հայֆիլմ» կինոստուդիան Բագրազյանի սցենարով 1962 թվականին նկարահանել է «Ճանապարհ» գեղարվեստական կինոնկարը։ Երևանի վավերագրական ֆիլմերի կինոստուդիան նրա սցենարով (հեղինակակից Գևորգ Հայրյան) նկարահանել է «Լույսը Արագածի վրա» վավերագրական կինոնկարը։

Ռուսերեն լույս են տեսել նրա «Նա կգտնի իր ճանապարհը» (Մոսկվա, 1961), «Հրաբորբ խարույկ» (Մոսկվա, 1971), «Երևանի մարդիկ և երկինքը» (Երևան, 1975), «Հիշողության բոլոր գույները» (Երևան, 1985)։

Հ. Բագրազյանի երկերի մատենագիտություն
-------------------------------------

* Առաջին ճշմարտություն (վիպակ), Երևան, «Հայաստան», 1967, 224 էջ։
* Հրաբորբ խարույկ (վեպ՝ նվիրված Լուսիկ Լիսինյանին), Երևան, «Հայաստան», 1971, 296 էջ։

Ծանոթագրություններ
------------------

1. ↑  Հրանտ Խաչատրյան (1986). *Գրական տեղեկատու*. Երևան: «Սովետական գրող». էջ էջ 90.

|  |  |
| --- | --- |
|  | Վիքիդարանն ունի նյութեր, որոնք վերաբերում են «Հրանտ Բագրազյան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | ՀԳՀԳ: 10527 · NKC: jx20081215005 · VIAF: 84439406 · WorldCat VIAF: 84439406 |

 |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Հովնան եպիսկոպոս Հակոբյան,** Հայ Առաքելական Եկեղեցու Գուգարաց թեմի առաջնորդ։

Կենսագրություն
--------------

Տ. Հովնան եպիսկոպոս Հակոբյանը (ավազանի անունով Արթուր) ծնվել է 1978թ. Գյումրի քաղաքում։

### Կրթությունը և հոգևոր ծառայությունները

1985-1993 թթ. սովորել է տեղի Պետրոս Դուրյանի անվան թիվ 28 միջնակարգ դպրոցում։ 1993-1997 թթ. ուսանել և ավարտել է Շիրակի թեմի հոգևոր ընծայարանը։ 1997-2003 թթ. ուսանել է Մայր Աթոռ Ս. Էջմիածնի Գևորգյան հոգևոր ճեմարանում։ 2002 թ. դեկտեմբերի 24-ին` Ս. Ստեփաննոս նախավկայի տոնին, ձեռամբ Տ. Ներսես արքեպիսկոպոս Պոզապալյանի, ձեռնադրվել է սարկավագ։ 2003 թ. Ն.Ս.Օ.Տ.Տ Գարեգին Բ. Ամենայն Հայոց Կաթողիկոսի տնօրինությամբ աշխատանքի է անցել Կաթողիկոսարանում` որպես պարետ։ 2003 թ. հոկտեմբերի 30-ին պաշտպանել է ավարտաճառ` «Հովհան Օձնեցու արմատական բարեփոխումները հայոց Ճաշոց-տոնացույցում» թեմայով։ 2003 թ. նոյեմբերի 23-ին, ձեռամբ Տ. Դավիթ արքեպիսկոպոս Սահակյանի, ձեռնադրվել է կուսակրոն քահանա։ 2004 թ. ուսանել է Գերմանիայի Արևելյան եկեղեցիների ինտիտուտում` հետևելով գերմաներենի դասընթացներին։ 2006 թ. հունիսի 20-ից նշանակվել է Ամենայն Հայոց Կաթողիկոսի գավազանակիր։ 2008 թ. դեկտեմբերի 20-ից նշանակվել է Մայր Աթոռ Սուրբ Էջմիածնի արարողապետ` շարունակելով գավազանակրի պարտականությունը։ 2010 թ. ապրիլի 15-ին պաշտպանել է վարդապետական թեզ «Թոնդրակեցիների կեղծ աղանդը» թեմայով։   2010 թ. ապրիլի 20-ին ստացել է Վարդապետական մասնավոր չորս աստիճանները` ձեռամբ Մայր Աթոռ Սուրբ Էջմաիծնի լուսարարապետ Տ. Արարատ եպիսկոպոս Գալթակչյանի։ Նույն տարում մեկնել է ԱՄՆ-ի Սան Կլաուդ քաղաքի Սուրբ Հովհաննես համալսարան` հետևելով աստվածաբանության դասընթացների։ 2010 թ. դեկտեմբերի 20-ին Նորին Սրբության բարձր տնօրինությամբ նշանակվել է Մայր Աթոռ Սուրբ Էջմիածնի լուսարարապետի պաշտոնակատար։ 2011 թ. սեպտեմբերի 7-ին Վեհափառ Հայրապետի բարձր տնօրինությամբ նշանակվել է Մայր Աթոռ Սուրբ Էջմիածնի լուսարարապետ։ 2011թ. նոյեմբերի 6-ին Ն.Ս.Օ.Տ.Տ. Գարեգին Բ Ծայրագույն Պատրիարք և Ամենայն Հայոց Կաթողիկոսի ձեռամբ ստացել է եպիսկոպոսական ձեռնադրություն և օծում։ 2020 թ. դեկտեմբերի 21-ին Ն․Ս․Օ․Տ․Տ․ Գարեգին Երկրորդ Ծայրագույն Պատրիարք և Ամնայն Հայոց Կաթողիկոսի hայրապետական տնօրինությամբ, ազատվելով Մայր Աթոռ Սուրբ Էջմիածնի լուսարարապետի և մայրավանքում զբաղեցրած մյուս բոլոր պաշտոններից, նշանակվել է Գուգարաց թեմի առաջնորդ։

Ծանոթագրություններ
------------------

1. ↑  «Տ. Հովնան եպիսկոպոս Հակոբյան». *www.armenianchurch.org*. 07.09.2011. Վերցված է 28.12.2021-ին.
2. ↑  «Տ. Հովնան եպիսկոպոս Հակոբյանը նշանակվել է Գուգարաց թեմի առաջնորդ». *armenpress.am*. 22.10.2020. Վերցված է 28.12.2020-ին.
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Հարություն Հակոբյան** (հոկտեմբերի 28, 1962(1962-10-28), Լենինական, Հայկական ԽՍՀ, ԽՍՀՄ), հայ գեղանկարիչ։

Կենսագրություն
--------------

Հարություն Հակոբյանը ծնվել է 1962 թվականի հոկտեմբերի 28-ին, Լենինական քաղաքում։ 1972 թվականին ավարտել է Լենինականի թիվ 25 միջնակարգ դպրոցը։ 1979-1983 թվականներին ուսումը շարունակել է Փանոս Թերլեմեզյանի անվան գեղարվեստի պետական քոլեջի կերպարվեստի բաժնում, որից հետո՝1983-1991 թվականներին՝ Երևանի պետական գեղարվեստաթատերական ինստիտուտի գրաֆիկայի բաժնում։ Ուսանողական պրակտիկան անցկացրել է Մոսկվայի և Լենինգրադի պատկերասրահներում (1982) և Վիլնյուսի Արվեստների ակադեմիայում (1988)։ 1992 թվականից եղել է «Ծիծեռնակ» մանկական ամսագրի գեղարվեստական խմբագիրը։

1992 թվականից անդամակցել է «Մոմիկ» մշակութային միությանը։ 1998 թվականին դարձել է Հայաստանի նկարիչների միության անդամ։ 1982 թվականինից խմբակային ցուցահանդեսների է մասնակցել Հայաստանում և արտերկրում։ 1993 թվականին անհատական ցուցահանդեսներ է ունեցել Փարիզում, 1995 թվականին՝ Վարշավայում, 2001, 2009 թվականներին՝ Բեյրութում, 2006 թվականին՝ Երևանում

Ծանոթագրություններ
------------------

1. ↑  «Արվեստագետներն առաջարկում են միությունները լուծարել, փոխարենը ստեղծել աջակցման ֆոնդեր». *ՌԱԿ ՄԱՄՈՒԼ* (ամհարերեն). 2019 թ․ դեկտեմբերի 16. Վերցված է 2021 թ․ հոկտեմբերի 29-ին.
2. ↑  «Հիշարժան տարեթվեր» (PDF).
3. ↑  «ՀԱՐՈՒԹՅՈՒՆ ՀԱԿՈԲՅԱՆ». Արխիվացված է օրիգինալից 2021 թ․ հոկտեմբերի 29-ին. Վերցված է 2021 թ․ հոկտեմբերի 29-ին.

Արտաքին հղումներ
----------------

* «ԳԱԼԱ ԱՐՏ» ՑՈՒՑԱՍՐԱՀ («ՍԻԵՍՏԱ ԱՐՏ») Արխիվացված 2021-10-29 Wayback Machine
Անվան այլ կիրառումների համար տե՛ս՝ Հակոբ Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Հակոբ Ռաֆիկի Հակոբյան** (փետրվարի 10, 1963(1963-02-10), Վաղարշապատ, Հայկական ԽՍՀ, ԽՍՀՄ - մարտի 23, 2021(2021-03-23)), հայտնի նաև **Ճոյտ** մականվանբ, Հայաստանի Ազգային Ժողովի նախկին պատգամավոր։

Կենսագրություն
--------------

1981-1983 թվականներին ծառայել է խորհրդային բանակում։

### Գործունեություն

* 1984-1986 թվականներին ընդունվել է «Արմհիդրոտրո» որպես բանվոր
* 1986-1988 թվականներին եղել է բաժնի ղեկավար
* 1988-1991 թվականներին՝ վարչության պետ
* 1991-1999 թվականներին՝ ասոցիացիայի ղեկավար։

### Կրթություն

1996-2001 թվականներին սովորել և ավարտել է Հայկական գյուղատնտեսական ակադեմիան և ստացել Հիդրոկոնստրուկտորի որակավորում։

Քաղաքական և կուսակցական գործունեություն
---------------------------------------

1999-2003 թվականներին ընտրվել է խորհրդարանի պատգամավոր (թիվ 35 ընտրատարածքից)։ Եղել է Ազգային ժողովի պետաիրավական հարցերի մշտական հանձնաժողովի անդամ։ «Կայունություն» պատգամավորական խմբի, ապա «Ժողովրդական պատգամավոր» պատգամավորական խմբի անդամ է եղել, որը հիմնադրվել է 2003 թվականի հունիսի 13-ին և բաղկացած է 15 պատգամավորներից։ 2003 թվականի մայիսի 25-ին կրկին վերընտրվել է Աժ պատգամավոր թիվ 26 ընտրատարածքից, և ղեկավարել մինչև 2007 թվականը։ ԱԺ պետաիրավական հարցերի մշտական հանձնաժողովի անդամ։ «Ժողովրդական պատգամավոր» պատգամավորական խմբի անդամ։

Հայաստանի հանրապետական կուսակցության անդամ է։

Ընտանիք
-------

Ամուսնացած էր, ուներ հինգ երեխա։

Ձերբակալություն
---------------

Հակոբ Հակոբյանը ձերբակալվել է 2015 թվականի փետրվարի 2-ին։ Նույն թվականի մայիսի 4-ին ազատ է արձակվել։

Ծանոթագրություններ
------------------

1. 1 2  Կորոնավիրուսից մահացել է նախկին էջմիածնեցի պատգամավոր Հակոբ Հակոբյանը
2. ↑  ««Ճոյտ» մականունով հայտնի Հակոբ Հակոբյանը եկավ, ասաց գործարանի հիմնական բաժնեմասն իմն է․ Եղեգնուտի բնակիչ». news.am. 2019 թ․ նոյեմբերի 22. Վերցված է 2021 թ․ մարտի 28-ին.
3. ↑  «Ձերբակալվել է Հակոբ Հակոբյանը (Ճոյտ). Հարկայինի պարզաբանումը». *Armtimes.com*. Վերցված է 2020 թ․ դեկտեմբերի 16-ին.
4. ↑  «Ինչու և ինչ հիմնավորմամբ ազատ արձակվեց ԱԺ նախկին պատգամավոր Հակոբ Հակոբյանը» (ամերիկյան անգլերեն). Վերցված է 2020 թ․ դեկտեմբերի 16-ին. `{{cite web}}`: Text "Armlur – Լուրեր Հայաստանից" ignored (օգնություն)

Արտաքին հղումներ
----------------

* Կենսագրությունը Ազգային ժողովի պաշտոնական կայքում
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Արփենիկ Վիգենի Հակոբյան** (1987, սեպտեմբերի 24, Երևան, Հայաստան), թավջութակահար, բելգիական «Արաքս» երաժշտական խմբի անդամ։

Կենսագրություն
--------------

Արփենիկ Հակոբյանը ծնվել է 1987 թվականի սեպտեմբերի 24-ին Երևանում։ 1995 թվականին ընդունվել է Երևանի Սարգիս Ասլամազյանի անվան երաժշտական դպրոցը և սովորել թավջութակի ու դաշնամուրի դասարաններում։ Երաժշտական կրթությունը շարունակել է 1999 թվականին՝ Պյոտր Չայկովսկու անվան միջնակարգ մասնագիտական դպրոցի Մեդեա Աբրահամյանի թավջութակի դասարանում, որտեղ ստացել է տաղանդաշատ պատանիների կրթաթոշակ։ 2003 թվականին ընդունվել է Երևանի թատրոնի և կինոյի պետական ինստիտուտի դերասանական ֆակուլտետ՝ Արմեն Էլբակյանի արվեստանոց։ Հետագայում՝ 2005 թվականից կրթությունը շարունակել է ԱՄՆ-ում և Եվրոպայում։ 2009 թվականից սովորել է Անտվերպենի թագավորական կոնսերվատորիայում՝ Բելգիայի պետական նվագախմբի մենակատար Օ.Լեկայի դասարանում, իսկ 2012 թվականից՝ Գենտի կոնսերվատորիայում՝ գերմանացի պրոֆեսոր Յ.Էրմերթի թավջութակի դասարանում։ Արփենիկը 2013 թվականին որպես երաժիշտ-կատարող ավարտել է բակալավրիատը և շարունակել կրթությունը նույն կոնսերվատորիայի մագիստրատուրայում։

Արփենիկ Հակոբյանի համագործակցել է մի շարք երաժիշտների և երգիչների հետ, որոնցից են Խաչիկ Սահակյանը, Վարդան Առաքելյանը, Արման Ջալալյանը, Գոռ Սուջյանը, Տիգրան Պետրոսյանը, Անի Սահակյանը, Արման Փահլևանյանը, Արթուր Սողոյանը, Տիգրան Տեր-Ստեփանյանը, ինչպես նաև «Դորիանս», «Նուզ» խմբերը։ 2010 թվականից դարձել է բելգիական «Արաքս» երաժշտական խմբի անդամ։

Միջոցառումներ
-------------

Արփենիկ Հակոբյանը 2008 թվականին ԱՄՆ-ի Թենեսի նահանգում մասնակցել է «Սեուաննի» ամառային դասական երաժշտական փառատոնին՝ որպես կամերային կատարող և մենակատար, իսկ Բերն քաղաքում՝ «Էմ Էս Էյ» երգչախմբային և նվագախմբային նախագծին։

2009 թվականին նա ԱՄՆ-ի Հարավային Կարոլինա նահանգում մասնակցել է «ՅուԷսՍի» աշխարհի ջազ սիմֆոնիայի նախագծին, Ս.Զեկոպսենի ղեկավարությամբ, որպես մենակատար-թավջութակահար և Ֆրանսիայի Ռուբէ քաղաքում եղել է Ալբեկի փողային նվագախմբի սիմֆոնիկ նախագծի առաջատար թավջութակահարը։

2008 թվականից Արփենիկը մասնակցել է տարբեր համերգների, նախագծերի, վարպետության դասերի՝ Գլեն Հյուզի, Դերեկ Շերինյանի, Սերժ Թանկյանի, Ալան Մունիերի, Լուիս Կլաբերի, Մարիա Կլիգելի, Նատալի Գութմանի, Միշա Մայսկիի մասնակցությամբ։

Ծանոթագրություններ
------------------

1. ↑  Mediamax. «Արփենիկ Հակոբյան. "Ոչ թե ես եմ ընտրել այս ոլորտը, այլ այն է ընտրել ինձ"». *Bravo.am*. Վերցված է 2020 թ․ մարտի 24-ին.
2. ↑  «Պրեմիերա. Արփենիկ Հակոբյան - Land of mine». *style.news.am*. Վերցված է 2020 թ․ մարտի 24-ին.
3. ↑  «AV Production - Արփենիկ Հակոբյան». *avproduction.am*. Արխիվացված է օրիգինալից 2020 թ․ դեկտեմբերի 4-ին. Վերցված է 2020 թ․ մարտի 22-ին.

Արտաքին հղումներ
----------------

* Arpenik Music Official Արխիվացված 2020-03-24 Wayback Machine
* Արփենիկ - «Մարտիկի Երգը»
*Վիքիպեդիայում կան հոդվածներ Հակոբյան ազգանունով այլ մարդկանց մասին։*
**Ալիկ Հակոբյան** (փետրվարի 20, 1979(1979-02-20), Չարենցավան, Հրազդանի շրջան, Հայկական ԽՍՀ, ԽՍՀՄ), հայ հաղորդավար, մեկնաբան և լրագրող։

Կենսագրություն
--------------

Ծնվել է 1979 թվականի փետրվարի 20-ին Կոտայքի մարզի Չարենցավան քաղաքում։ 1996 թվականին ավարտել է Չարենցավանի ավագ-դպրոց վարժարանը։ 2001 թվականին սովորել է Երևանի պետական լեզվաբանական համալսարանը։ 2001-2004 թվականներին սովորել է Երևանի մշակույթի պետական քոլեջի ռեժիսորական բաժնում։ 1995-1997 թվականներին աշախատել է Չարենցավանի հեռուստատեսությունում՝ որպես հաղորդավար, 1997-1998 թվականներին՝ «Նորք» հեռուստաընկերությունում՝ որպես «Լուրեր» լրատվական ծրագրի մեկնաբան, 1998-1999 թվականներին՝ «Նոյյան տապան» լրատվական գործակալությունում՝ որպես լուրերի հաղորդավար, 1999-2002 թվականներին՝ «Արմենիա» հեռուստաընկերության «Ժամը» լրատվական ծրագրի մեկնաբան, 2002-2003 թվականներին՝ «Կայմ» հեռուստաընկերության «Այլուր» տեղեկատվական ծրագրի սցենարի հեղինակ և հաղորդավար, զուգահեռաբար աշխատելով «Շանթ» հեռուստաընկերության «Հորիզոն» լրատվական ծրագրում՝ որպես լրագրող, 2003-2008 թվականներին՝ «Ար» հեռուստաընկերության «Ազդարար» լրատվական ծրագրի մեկնաբան։ 2008 թվականից զբաղեցնում է «ԱՐ» հեռուստաընկերության լրատվական ծառայության պետի պաշտոնը, վարում է «Ճանապարհ» թոք-շոուն և լրատվական ծառայության կիրակնօրյա «Ազդարարի հետագիծը» թողարկումը։ 2009-2010 թվականներին սովորել է Եվրախորհրդի քաղաքական դասընթացների երևանայն դպրոցում, և 2011 թվականին ավարտել է նույն դասընթացների մոսկովյան դպրոցը։ Դասավանդում է լրատվական ծրագրի հաղորդավարության հիմունքներ, ֆրանսերեն և անգլերեն։

Խրախուսվել է Հայաստանի վարչապետի հուշանվերով (2014)։

Ծանոթագրություններ
------------------

1. ↑  «Ալիկ Հակոբյան». *protestant.am*. Արխիվացված է օրիգինալից 2016 թ․ օգոստոսի 11-ին. Վերցված է 2016 թ․ հունիսի 19-ին.
2. ↑  «Ալիկ Հակոբյան. «Չեմ դժգոհում իմ անցած ճանապարհից» - Pinktv». *Pinktv* (բրիտանական անգլերեն). 2015 թ․ հունվարի 1. Արխիվացված է օրիգինալից 2016 թ․ հունիսի 5-ին. Վերցված է 2016 թ․ հունիսի 19-ին.
3. ↑  «Alex Hakobyan». *YouTube*. Վերցված է 2016 թ․ հունիսի 19-ին.
**Սարգիս Ասատուրյան** (հունվարի 25, 1948(1948-01-25), Հալեպ, Սիրիա), Կանադայի լիբերալ կուսակցության կանադահայ քաղաքական գործիչ։ Նա դարձավ առաջին կանադահայը, որը Տորոնտոյի հայ համայնքի մեծ աջակցությամբ ընտրվեց Համայնքների պալատ։

Նախապատմություն
---------------

Ասատուրյանը ծնվել է Սիրիայի Հալեպ քաղաքում։ Շուտով նրա ընտանիքը արտագաղթեց։ Նա սովորել է նկարչություն Չիկագոյի գեղարվեստի ակադեմիայում։ 1970 թվականին տեղափոխվում է Տորոնտո, որտեղ էլ սկսել է աշխատել որպես գույքի մենեջեր։ Նա նաև աշխատել է որպես բազմամշակութայնության հարցերով խորհրդատու ինչպես մարզային, այնպես էլ դաշնային կառավարությունների համար։

Ասատուրյանն ու իր կինը՝ Զառան, ունեն չորս երեխա։ Նա շարունակում է մնալ հայկական գործի աջակից և հանդիսանում է Ռիչմոնդ Հիլ դաշնային լիբերալ ասոցիացիայի գործադիր մարմնի ակտիվ անդամ։

Քաղաքականություն
----------------

1988 թվականին Ասատուրյանը մտավ քաղաքականություն՝ որպես լիբերալ թեկնածու Դոն հովս Հյուսիսի համար։ Նա հաղթեց Լիբերալ թեկնածությունը Սարմիտ Բուլտի նկատմամբ։ Քարոզարշավի ընթացքում նա ասաց, որ ցանկանում է «ազնիվ և բաց կառավարություն՝ փոփոխության համար»։ Նոր Դեմոկրատական կուսակցության թեկնածու Անտոն Կուերտին հիշեցրեց, որ Թորիերը ընտրվել է 1984 թվականին՝ քննադատելով լիբերալներին նույն հարցով։ Ասատուրյանը հայտարարել է, որ ինքը համառորեն դեմ է աբորտին, ինչը թեժ կետ էր քարոզարշավի ընթացքում։ Նա ընտրությանը 604 ձայնով պարտվեց Պահպանողական կուսակցության թեկնածու Բարբարա Գրինին։

1993 թվականին նա կրկին առաջադրվեց և այս անգամ 14.0554 ձայնով հաղթեց Գրինին, որը Տորոնտոյում և ամբողջ երկրում ընդհանուր պահպանողականների ջախջախումն էր։ 1997 թվականին Ասատուրյանը տեղափոխվեց Բրամփթոն Սենթր։ 2003 թվականին աշխատել է որպես Քաղաքացիության և ներգաղթի նախարարության խորհրդարանական քարտուղար։ Նա 2004 թվականի ընտրություններին չի առաջադրվել։

Ասատուրյանը մասնակցել է 2010 թվականին Ռիչմոնդ Հիլ քաղաքի ավագանու ընտրություններին`3-րդ ընտրատարածքում։ Նա յոթ թեկնածուներից հինգերորդն էր։

Քաղաքականությունից հետո
-----------------------

Այժմ նա աշխատում է Տորոնտոյում՝ որպես քաղաքացիության դատավոր։

Ծանոթագրություններ
------------------

1. 1 2  Պառլամենտի գրադարան — 1876.
2. 1 2  Կաղապար:CanParlbio
3. 1 2  Picard, Andre (1988 թ․ նոյեմբերի 18). «Pianist, two painters ply their political art in Don Valley North». The Globe and Mail. էջ A3. `{{cite web}}`: Missing or empty `|url=` (օգնություն)
4. ↑  Smith, Dan (1988 թ․ սեպտեմբերի 26). «High road pays off for Liberal hopeful». Toronto Star. էջ A7. `{{cite web}}`: Missing or empty `|url=` (օգնություն)
5. ↑  Lakey, Jack (1988 թ․ նոյեմբերի 7). «Candidates' meeting saved from snores». Toronto Star. էջ A7. `{{cite web}}`: Missing or empty `|url=` (օգնություն)
6. ↑  Makin, Kirk; Smith, Vivian (1993 թ․ հոկտեմբերի 26). «Election '93 Liberal powerhouse sweeps in Metro Toronto Tories fail to take single riding as voters paint the town red». The Globe and Mail. էջ D5. `{{cite web}}`: Missing or empty `|url=` (օգնություն)
7. ↑  «2007–2008 Annual Report, Office of the Senior Citizenship Judge». Citizenship and Immigration Canada. Արխիվացված է օրիգինալից 2010 թ․ փետրվարի 14-ին. Վերցված է 2009 թ․ հոկտեմբերի 6-ին.